## Алматы қаласы әкімі

## аппараты басшысының 2025 жылғы 5 қаңтардағы

## № 1/б-к бұйрығына

## 2 қосымша

**Алматы қаласы әкімі аппаратының**

**инклюзияны дамытуды үйлестіру бөлімі туралы ереже**

**1. Жалпы ережелер**

1. Алматы қаласы әкімі аппаратының инклюзияны дамытуды үйлестіру бөлімі (бұдан әрі – Бөлім) Алматы қаласы әкімі аппаратының құрылымдық бөлімшесі болып табылады.
2. Бөлім өз қызметінде Қазақстан Республикасының Конституциясын, заңдарын, Қазақстан Республикасының Президенті мен Үкіметінің актілерін, Алматы қаласы әкімдігінің қаулыларын, Алматы қаласы әкімінің шешімдері мен өкімдерін, өзге де нормативтік құқықтық актілерді, сондай-ақ осы Ережені басшылыққа алады
3. Бөлімнің құрылымын Қазақстан Республикасының заңнамасымен белгіленген тәртіпте Алматы қаласы әкімі аппаратының басшысы бекітеді.

**2. Бөлімнің міндеттері, функциялары,**

**құқықтары мен міндеттері**

4. Бөлімнің міндеті:

1) инклюзивті ортаны дамыту саласындағы мемлекеттік саясатты іске асыруға бағытталған шаралар кешенін жүзеге асыру;

2) Алматы қаласының инклюзия саласындағы бағдарламалық құжаттарының іске асырылу мәселелерін үйлестіру және аудандар әкімдері аппараттарының, қалалық басқармалар мен ведомстволық бағынысты ұйымдардың олардың орындауын бақылау.

5. Функциялар:

1) Бөлімнің құзыреті шегінде жеке және заңды тұлғалардың өтініштерін, петицияларды қарау;

2) Алматы қаласының инклюзия саласындағы бағдарламалық құжаттарының аудандар әкімдері аппараттарының, қалалық басқармалар және ведомстволық бағынысты ұйымдардың орындауына мониторинг жүргізу;

3) Алматы қаласы әкімі кеңесшісі кеңсесінің аудандар әкімдері аппараттарымен, қалалық басқармалармен және ведомстволық бағынысты ұйымдармен инклюзия бойынша өзара іс-қимылын үйлестіру;

4) инклюзияны қамтамасыз ету саласындағы жұмысты инспекциялау;

5) инклюзивті Алматы бағдарламаларын әзірлеу және Алматы қаласының мүдделі мемлекеттік органдарымен және ұйымдарымен келісу бойынша жұмыстарды үйлестіру;

6) инклюзия саласындағы іс-шараларды әзірлеу, іске асыру және орындау жөніндегі процесті үйлестіру;

7) инклюзия жөніндегі іс-шаралар жоспарын өзектендіру процесін үйлестіру, сондай-ақ мүгедектігі бар адамдарды тарта отырып, инклюзивті орта құруға қатысатын аудандар әкімдері аппараттарына, қалалық басқармаларға және ведомстволық бағынысты ұйымдарға консультация беру;

8) Бөлімнің құзыреті шегінде өзге де функцияларды орындау;

6. Бөлімнің құқықтары мен міндеттері:

1) Бөлім жұмысының бағыттарына сәйкес келетін мәселелерді талқылау кезінде қала әкімдігінің кеңестері мен отырыстарына қатысу;

2) әкімге, әкімнің орынбасарларына, қала әкімі аппаратының басшысына және оның орынбасарларына Бөлімнің құзыреті шегінде құрылымдық бөлімшелердің құрылымын жетілдіру және қызметін ұйымдастыру жөнінде ұсыныстар енгізу;

3) Бөлімнің құзыреті шегінде өзінің лауазымдық міндеттерін орындау үшін қажетті құжаттар мен мәліметтерді сұрату;

4) Бөлімнің құзыретіне кіретін мәселелер бойынша Алматы қаласы әкімінің, әкім орынбасарларының, аппарат басшысының, қала әкімі аппаратының басшысы орынбасарының кеңестеріне қатысу;

5) аудан әкімдерінің аппараттық және көшпелі кеңестеріне қатысуға;

6) Бөлімнің құзыреті шегінде аудан әкімдерінің, олардың орынбасарлары мен аппарат қызметкерлерінің қатысуымен кеңестер өткізу;

7) аппарат басшысының жетекшілік ететін орынбасарына, аппарат басшысына жүргізілген жұмыстың қорытындысы бойынша жүйелі бұзушылықтарды жою, тапсырмаларды орындау бойынша қабылданған шаралардың индикаторларына қол жеткізуді көрсете отырып, есептер ұсыну, сондай-ақ Бөлімнің құзыреті шегінде аудан әкімі мен басқарма басшылары қызметінің тиімділігіне бағалау енгізу;

8) қолданыстағы заңнаманың, сондай-ақ осы Ереженің талаптарын сақтау.

**3. Бөлімнің жұмысын ұйымдастыру**

8. Бөлім заңнамалық актілерге, Қазақстан Республикасы Президентінің актілеріне, Қазақстан Республикасының өзге де нормативтік құқықтық актілеріне сәйкес өзіне жүктелген міндеттерді іске асыруға қажетті құқықтар мен міндеттерге ие.

 9. Бөлімді Қазақстан Республикасының заңнамасымен белгіленген тәртіпте Алматы қаласы әкімі аппаратының басшысы қызметке тағайындайтын және қызметтен босататын басшы басқарады.

10. Бөлім басшысы Бөлімнің қызметіне жалпы басшылықты жүзеге асырады және Бөлімге жүктелген жоғарыда аталған міндеттердің орындалуына және оның өз өкілеттіктерін жүзеге асыруына дербес жауапты болады.

11. Бөлім басшысы әкім аппаратының басшысына Бөлімнің құрылымы мен штат саны бойынша ұсыныстар береді.

12. Бөлім құзыретіне кіретін мәселелер бойынша Бөлімнің атынан басқа құрылымдық бөлімшелерге жіберілетін құжаттарға Бөлім басшысы, ал ол болмаған жағдайда оны алмастыратын тұлға қол қояды.